Document ID: /roh_data/filtered/Billingualer_Corpus_interleaved-de-rm.jsonl.gz/511

This is a text translated from German to Rumantsch Grischun.
Neue Fachstelle für Kindesschutz in Chur hilft ausgebeuteten Kindern

Seit Anfang März gibt es die neue Fachstelle für Kindesschutz an der Grabenstrasse 40 in Chur. Sie betreut ausgebeutete und misshandelte Kinder im Kanton Graubünden und ist während 24 Stunden unter der Telefonnummer 081-258 31 90 erreichbar.

Neben dem regulären Bereich der Opferhilfe bietet die neue Fachstelle nun auch Beratung und Betreuung im Bereich Kindesschutz für das gesamte Kantonsgebiet an. Dieser Spezialdienst wird rund um die Uhr von insgesamt sechs Personen sichergestellt, die vornehmlich aus den Fachbereichen Sozialarbeit und Psychologie stammen. Im Zentrum der Arbeit steht das Wohl des betroffenen Kindes oder des betroffenen jugendlichen Menschen. Dieser Ansatz ist denn auch das oberste Ziel jeglicher Intervention.

Die Fachstelle Kindesschutz befasst sich mit Kindern und Jugendlichen, die vermutlich oder erwiesenermassen Opfer einer Misshandlung wurden oder von einer Misshandlung bedroht sind. Unter den Begriff "Kindsmisshandlung" fallen u.a. körperliche und psychische Misshandlung, sexuelle Ausbeutung und Vernachlässigung. Alle Personen, die Fragen zu Kindesschutz, Kindsmisshandlung, sexuelle und/oder körperliche Gewalt haben oder eine Beratung wünschen, können sich an die Kindesschutzstelle wenden. Insbesondere richtet sich das Angebot an betroffene Kinder und Jugendliche, deren Eltern, Familienangehörige und andere Bezugspersonen sowie Fachleute, Institutionen und Behörden. Die Fachstelle Kindesschutz bietet einen 24-Stunden-Telefondienst für Beratungen an. Das Betreuungsangebot umfasst auch die Begleitung in Krisensituationen, Abklärungen bei Verdacht auf eine Ausbeutung und die Unterstützung im Rahmen von Strafverfahren. Die gesamte Intervention wird in Zusammenarbeit mit weiteren Fachpersonen und Fachstellen erbracht.

Die Fachstelle Kindesschutz ist dem kantonalen Sozialamt zugeordnet.

Gremium: Justiz-, Polizei- und Sanitätsdepartement Graubünden

Quelle: dt Justiz-, Polizei- und Sanitätsdepartement Graubünden

Data: 02.05.2001

Il nov post spezialisà per la protecziun da l'uffant a Cuira gida ils uffants maltractads

Dapi l'entschatta da mars datti il nov post spezialisà per la protecziun da l'uffant a la Grabenstrasse 40 a Cuira. Ella assistescha uffants, dals quals igl è vegnì fatg abus e ch'èn vegnids maltractads en il chantun Grischun e po vegnir consultà durant 24 uras sut il numer da telefon 081-258 31 90.

Ultra dal sectur regular da l'agid a victimas offra il nov post spezialisà uss er cussegliaziun ed assistenza sin il sectur da la protecziun da l'uffant per l'entir territori chantunal. Quest servetsch spezial vegn garantì da tuttas uras tras totalmain sis persunas che derivan en emprima lingia dals secturs spezials lavur sociala e psicologia. En il center da la lavur stat il bain da l'uffant u dal giuvenil pertutgà. Quest princip è pia er la finamira suprema da scadina intervenziun.

Il post spezialisà per la protecziun da l'uffant s'occupa d'uffants e giuvenils ch'èn probablamain u cumprovadamain daventads victimas d'in maltractament u ch'èn smanatschads d'in maltractament. La noziun "maltractament d'in uffant" cumpiglia tranter auter il maltractament fisic u psichic, l'abus sexual e la negligientscha. Tut las persunas ch'han dumondas davart la protecziun da l'uffant, il maltractament da l'uffant, la violenza sexuala e/u corporala u che giavischan ina cussegliaziun, pon sa drizzar al post spezialisà per la da protecziun da l'uffant. Spezialmain sa drizza l'offerta ad uffants e giuvenils pertutgads, a lur geniturs, a lur confamigliars ed ad autras persunas da referiment sco er a spezialistas e spezialists, ad instituziuns ed ad autoritads. Il post spezialisà per la protecziun da l'uffant offra in servetsch al telefon da 24 uras per cussegliaziuns. La purschida d'assistenza cumpiglia er l'accumpagnament en situaziuns da crisa, ils scleriments, sch'ins dubita in abus u il sustegn en il rom da proceduras penalas. L'entira intervenziun succeda en collavuraziun cun ulteriuras spezialistas e cun ulteriurs spezialists ed uffizis. Il post spezialisà per la protecziun da l'uffant è integrà en l'uffizi chantunal dal servetsch social.

Gremi: departament da giustia, polizia e sanitad dal Grischun

Funtauna: rg departament da giustia, polizia e sanitad dal Grischun

Data: 02.05.2001